[pic] | AZ EURÓPAI KÖZÖSSÉGEK BIZOTTSÁGA |

Brüsszel, 26.10.2005

SEC(2005) 1379 végleges

2. SZ. MÓDOSÍTÓ INDÍTVÁNY A 2006. ÉVI ELŐZETES KÖLTSÉGVETÉS-TERVEZETHEZ

ÁLTALÁNOS BEVÉTELI KIMUTATÁSBEVÉTELI ÉS KIADÁSI KIMUTATÁS SZAKASZONKÉNTI BONTÁSBANIII. szakasz – Bizottság

2. SZ. MÓDOSÍTÓ INDÍTVÁNY A 2006. ÉVI ELŐZETES KÖLTSÉGVETÉS-TERVEZETHEZ

ÁLTALÁNOS BEVÉTELI KIMUTATÁS BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN III. szakasz – Bizottság

Tekintettel:

- az Európai Közösséget létrehozó szerződésre, és különösen annak 272. cikkére,

- az Európai Atomenergia-közösséget létrehozó szerződésre, és különösen annak 177. cikkére,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1], és különösen annak 34. cikkére,

az Európai Bizottság az indokolásban felsorolt okok miatt a költségvetési hatóság elé terjeszti a 2006. évi előzetes költségvetés-tervezet módosítására irányuló 2. számú indítványt.

TARTALOMJEGYZÉK

1. Bevezetés 4

2. 1. címsor Mezőgazdaság 5

2.1. 1a. alcímsor: KAP kiadások, kivéve a vidékfejlesztési intézkedések kiadásait 8

2.1.1. A piacszervezések és azok járulékos kiadásai 8

2.1.2. Euró-dollár árfolyam 8

2.2. A 17 04 02 költségvetési tétel megjegyzéseinek módosítása 13

2.3. A nómenklatúra változásai 14

ÖSSZEFOGLALÓ TÁBLÁZAT A PÉNZÜGYI TERV FEJEZETEI SZERINT 15

GENERAL STATEMENT OF REVENUE

BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN

Az általános bevételi kimutatást és a szakaszonkénti bontású bevételi és kiadási kimutatást a SEI-BUD-rendszeren (Système d'édition informatisé du Budget) keresztül külön továbbítják. Az általános bevételi kimutatás és a szakaszonkénti bontású bevételi és kiadási kimutatás angol nyelvű változatát minta gyanánt mellékletként csatolják a költségvetéshez.

INDOKOLÁS

1. BEVEZETÉS

A költségvetési fegyelemről és a költségvetési eljárás javításáról szóló, 1999. május 6-i, az Európai Parlament, a Tanács és a Bizottság között létrejött intézményközi megállapodás[2] úgy rendelkezik, hogy „amennyiben azt szükségesnek találja, a Bizottság a költségvetési hatóságnál ad hoc módosító indítványt nyújthat be az előzetes költségvetési tervezetben szereplő mezőgazdasági kiadások becsléséhez alapul szolgáló adatok naprakésszé tétele céljából, és/vagy – az érintett pénzügyi év január első napján hatályban lévő halászati megállapodásokkal kapcsolatos legújabb rendelkezésre álló információk alapján – a nemzetközi halászati megállapodásokra vonatkozó működési tételek és a tartalékot képező előirányzatok közötti felosztás korrigálása érdekében.” Ezt a módosító indítványt október vége előtt kell a költségvetési hatóság részére megküldeni.

A Bizottság előterjeszti a 2006. évi előzetes költségvetés-tervezetre irányuló ad hoc módosító indítványt, amely tartalmazza a mezőgazdasági kiadások becsült szükségleteinek gondos, tételenkénti aktualizálását. A módosító indítvány (letter of amendment, a továbbiakban: AL) a változó piaci tényezők mellett figyelembe veszi az előzetes költségvetés-tervezet (preliminary draft budget, a továbbiakban: PDB) felállítása óta az agrárágazatban elfogadott jogalkotói határozatokat, valamint minden javaslatot, amely a következő költségvetési év során valószínűleg kihatással bír majd.

Az AL, akárcsak a PDB, a Közösség mint egészének szükségleteire alapul. A piaci intézkedések tekintetében, az előirányzatok tagállamok szerinti bontása nem áll rendelkezésre. Ezen kívül hangsúlyozni kell, hogy ezeket az előirányzatokat előrejelzésnek, nem pedig kiadási célkitűzésnek kell tekinteni. A tényleges kiadások elsősorban a valós piaci feltételek, az aktuális euró-dollár árfolyam, valamint a tagállamok fizetései ütemének függvényében alakulnak majd. Mivel kötelező kiadásokról van szó, maradéktalanul sor kerül azon összegek visszatérítésére (függetlenül azok mértékétől), amelyeket a tagállamoknak a rendelkezéseknek megfelelően fizetniük kell.

A költségvetési fegyelemről szóló tanácsi rendelettel összhangban az AL-ben használt euró-dollár árfolyam alapja a 2005. július 1. és szeptember 30. közötti átlagos árfolyam. Ez az árfolyam 1,22 USD/EUR (1 EUR = 1,22 USD); a PDB-hez képest mintegy 169 millió EUR megtakarítást eredményez, különösen a gabonafélék, a cukor és a gyapot esetében.

Az 1a. alcímsor (KAP kiadások, kivéve a vidékfejlesztésre fordított kiadásokat) teljes szükséglete a becslések szerint 43 280 millió EUR, a PDB-hez képest ez 362 millió EUR-ral kevesebb, így a pénzügyi terv felső határával szemben 1567 millió EUR-nak megfelelő mozgástér marad.

Ez a csökkenés elsősorban a 05 02 „Agrárpiaci intervenciók” fejezetből ered (-350 millió EUR). A növényi termékeknél alacsonyabbak a becsült szükségletek a gabonafélék (-136 millió EUR), a rizs (-22 milli EUR), cukor (-122 millió EUR) és a rostnövények (-28 millió EUR) esetében. Ezt ellensúlyozza a becsült növekedés a gyümölcs- és zöldségfélék (+110 millió EUR) valamint a borágazat (+165 millió EUR) esetében. Az állati termékeknél alacsonyabbak a szükségletek a tej és tejtermékek esetében (-285 millió EUR), valamint alacsonyabbak a várt kiadások a marha- és borjúhús esetében (-80 millió EUR). Az élelmiszer-programokra becsült szükségletek szintén emelkedtek (+48 millió EUR). A termeléshez nem kötődő közvetlen támogatások változatlanok maradnak.

A vidékfejlesztés (1b. alcímsor) esetében a PDB kötelezettségvállalási ill. kifizetési előirányzatainak becsült összege változatlanul 7 771 millió EUR ill. 7 711 millió EUR marad. A 15 „régi” tagállamnál a kötelezettségvállalási előirányzatok szintjét a pénzügyi terv felső határánál állapították meg. A 10 új tagállam esetében a javasolt kötelezettségvállalási előirányzatok összhangban vannak a Koppenhágában meghatározott összeggel.

2. 1. CÍMSOR MEZőGAZDASÁG

A 2006. évi 2. módosító indítvány azt hivatott biztosítani, hogy a mezőgazdasági költségvetés a legfrissebb gazdasági adatokra és az aktuális jogi keretfeltételekre alapuljon. Októberre a Bizottság rendelkezésére állnak a 2005. évi termelés (betakarítás) szintjére vonatkozó első tájékoztató adatok, amelyek alapjául szolgálnak a 2006-os költségvetési szükségletek megbízható becslésének.

A Bizottság ezúttal is tételenként gondosan felülvizsgálta a mezőgazdasági kiadásokra vonatkozó becsléseit. Ez a 2006. évi 2. módosító indítvány a piaci tényezők mellett figyelembe veszi a PDB felállítása óta az agrárágazatban elfogadott jogalkotói határozatokat, valamint javaslatokat.

A következő táblázat összefoglalja az EMOGA Garancia Részlege különböző alcímeinek előzetes költségvetési becslését, és a pénzügyi tervek szerint ismerteti a fennmaradó mozgásteret.

2006. évi 2. módosító indítvány

1. címsor

2006-os előzetes költségvetés-tervezet (PDB) | 2006. módosító indítvány (AL) | Különbözet |

1€ = 1,31 $ | 1€ = 1,22 $ |

a) | b) | c)=a)-b) |

05 01 | A mezőgazdasági politikaterület igazgatási kiadásai |

05 01 04 01 | Ellenőrző és megelőző intézkedések – az EK által teljesített közvetlen kifizetések | 3,5 | 3,5 | 0 |

05 01 04 06 | A minőség előmozdítását szolgáló kísérleti projekt | p.m. | p.m. | p.m. |

05 01 04 07 | A gyümölcs- és zöldségágazatban létrehozandó biztonsági alapról szóló kísérleti projekt | 0,5 | 0,5 |

Összesen | 3,5 | 4,0 | 0,5 |

05 02 | Agrárpiaci intervenciók |

05 02 01 | Gabonafélék | 836 | 700 | -136 |

05 02 02 | Rizs | 26 | 4,0 | -22 |

05 02 03 | Az 1. mellékletben nem szereplő termékekre vonatkozó visszatérítések | 415 | 415 | 0 |

05 02 04 | Élelmiszer-programok | 220 | 268 | 48 |

05 02 05 | Cukor | 1.498 | 1.376 | -122 |

05 02 06 | Olívaolaj | 35 | 35 | 0 |

05 02 07 | Rostnövények | 997 | 969 | -28 |

05 02 08 | Gyümölcs- és zöldségfélék | 1.434 | 1.544 | 110 |

05 02 09 | Szőlészeti-borászati termékek | 1.329 | 1.494 | 165 |

05 02 10 | Ösztönzés | 52 | 52 | 0 |

05 02 11 | Egyéb növényi termékek / intézkedések | 297,6 | 297,6 | 0 |

05 02 12 | Tej és tejtermékek | 1.143 | 858 | -285 |

05 02 13 | Marha- és borjúhús | 468 | 388 | -80 |

05 02 14 | Juh- és kecskehús | p.m. | p.m. | 0 |

05 02 15 | Sertéshús, tojás és baromfi, méhészet és egyéb | 164 | 164 | 0 |

05 02 99 | Behajtások | -56 | -56 | 0 |

Összesen | 8.859 | 8.509 | -350 |

05 03 | Közvetlen támogatások |

05 03 01 | Termeléshez nem kötődő közvetlen támogatások | 16.375 | 16.375 | 0 |

05 03 02 | Egyéb közvetlen támogatások | 18.118 | 18.106 | -12 |

05 03 03 | Kiegészítő támogatási összegek | 347 | 347 | 0 |

05 03 04 | Járulékos közvetlen támogatások (maradványok, kistermelők, agár-pénzügyi támogatások, stb.) | p.m. | p.m. | 0 |

05 03 99 | Behajtások | -11 | -11 | 0 |

Összesen | 34.829 | 34.817 | -12 |

05 04 | Vidékfejlesztés |

05 04 01 | Vidékfejlesztési intézkedések az EMOGA Garancia Részlege keretében | 5.675 | 5.675 | 0 |

05 04 04 | Az EMOGA Garancia Részlegének átmeneti eszköze (EU-10) | 2.096 | 2.096 | 0 |

Összesen | 7.771 | 7.771 | 0 |

Mezőgazdasági kiadások ellenőrzése |

05 07 01 01 | Ellenőrző és megelőző intézkedések – a tagállamok fizetései | p.m. | p.m. | 0 |

05 07 01 02 | Ellenőrző és megelőző intézkedések – az EK által teljesített közvetlen kifizetések | 9,4 | 9,4 | 0 |

05 07 01 06 | Az előző évek számláinak számviteli elszámolása (1a. alcímsor) | -70 | -70 | 0 |

05 07 01 07 | Az előző évek számláinak megfelelőségi elszámolása (1a. alcímsor) | -330 | -330 | 0 |

05 07 01 08 | Az előző évek számláinak számviteli elszámolása (1b. alcímsor) | p.m. | p.m. | 0 |

05 07 01 09 | Az előző évek számláinak megfelelőségi elszámolása (1b. alcímsor) | p.m. | p.m. | 0 |

05 07 02 | Vitarendezések | p.m. | p.m. | 0 |

Összesen | -391 | -391 | 0 |

Szakpolitikai stratégia és koordináció |

05 08 06 | A közvélemény felvilágosítása a közös agrárpolitikáról | 6,5 | 6,5 | 0 |

Összesen | 6,5 | 6,5 | 0 |

Egyéb politikaterületek |

11 02 | Halászati piacok | 33,2 | 33,2 | 0 |

17 01 04 01 | Növény-egészségügyi intézkedések – igazgatási kiadások | 0,1 | 0,1 | 0 |

17 01 04 04 | Kísérleti tanulmány: az állatállományt érintő járványok kockázatfinanszírozási modellje | p.m. | p.m. | 0 |

17 01 04 05 | Takarmány- és élelmiszerbiztonság, valamint kapcsolódó tevékenységek – igazgatási kiadások | 8,0 | 8,0 | 0 |

17 03 02 | Közösségi Dohányalap – az EK által teljesített közvetlen kifizetések | 14,6 | 14,6 | 0 |

17 04 01 | Az állatbetegségek felszámolására és felügyeletére irányuló programok | 209,5 | 209,5 | 0 |

17 04 02 | Egyéb állat-egészségügyi / állatjólléti / közegészségügyi intézkedések | 10 | 10 | 0 |

17 04 03 | Vészhelyzeti alap (állat-egészségügy / élelmiszerbiztonság) | 48 | 48 | 0 |

17 04 04 | Növény-egészségügyi intézkedések | 2,5 | 2,5 | 0 |

17 04 05 | Egyéb intézkedések | p.m. | p.m. | 0 |

17 04 07 | Takarmány- és élelmiszerellenőrzés | 8,5 | 8,5 | 0 |

Összesen | 334 | 334 | 0 |

1a. alcímsor – Mezőgazdasági kiadások, a vidékfejlesztést kivéve |

Részösszesen | 43.641 | 43.280 | -362 |

Közbenső felső határ | 44.847 | 44.847 | 0 |

Fennmaradó mozgástér | -1.206 | -1.567 | -362 |

1b. alcímsor – Vidékfejlesztési kiadások és kísérő intézkedések |

Részösszesen | 7.771 | 7.771 | 0 |

Közbenső felső határ | 7.771 | 7.771 | 0 |

Fennmaradó mozgástér | 0 | 0 |

Az 1. címsor előirányzatai összesen | 51.412 | 51.051 | -362 |

2.1. 1a. alcímsor: KAP kiadások, kivéve a vidékfejlesztési intézkedések kiadásait

2.1.1. A piacszervezések és azok járulékos kiadásai

A 2005. évi 2. módosító indítványban az 1a. alcímsor (KAP kiadások, kivéve a vidékfejlesztési intézkedések kiadásait) előirányzatai alacsonyabbak a PDB-ben megbecsülteknél (-362 millió EUR). Ez a megtakarítás a különböző ágazatokban történt emelések és csökkentések eredőjeként jött létre.

A csökkenés a tej és tejtermékek szükségleteinek esetében a legjelentősebb. Ez elsősorban a kedvező piaci feltételeknek köszönhető, amelyek alacsonyabb kiadásokat eredményeztek a különféle piaci intézkedések esetében. Mindent egybevéve, a 2005-ös PDB-vel összehasonlítva ezen ágazat megtakarításai 285 millió EUR-ra becsülhetők. A cukorágazat pénzeszköz-szükséglete szintén 122 millió EUR-ral csökkent, amely főként az euro/dollár árfolyamnak és a közösségi készleteken kívüli cukoreladásból fakadó néhány bevételnek köszönhető. A cukor-intervenció már 2005-ben lecsökkent, így a költségvetésben szereplő tonnánként költség kevesebb a szabadpiacról való exportáláshoz szükségesnél. Ez a 2004/05 gazdasági évben vásárolt cukormennyiség a 2005-ös költségvetésben további kiadásokhoz vezetett. A gabonafélék előirányzatainak csökkenése (-136 millió EUR) javarészt a megváltozott euró-dollár árfolyamnak és az előre jelzettnél kevesebb learatott gabonának köszönhető. Ezen kívül a tervezett kiadások alacsonyabbak (-80 millió EUR) a marha- és borjúhús-ágazatban, ahol az erős belső kereslet csökkentette a visszatérítéssel exportálandó mennyiséget. A gyapotnak szánt támogatás csökkenése 28 millió EUR csökkenést eredményez a rostnövényeknél.

Ezzel szemben jó néhány ágazatban nőtt az előirányzat-szükséglet. A borászati szektor az előzetesen becsült előirányzatnál 165 millió EUR-ral többet nyelt el a pótlólagos krízislepárlások és a szőlőtermő területek termelésből való végleges kivonásáért tett intézkedések miatt. A gyümölcs- és zöldségágazat magasabb kiadásaiért a termelői szervezetek működési költségeinek növekvő szükségletei felelősek, itt az előirányzatok 110 millió EUR-ral nőnek. Végül a tagállamok megnövekedett részvétele az élelmiszer-programokban 48 millió EUR többletszükségletet eredményezett.

A Bizottság figyelembe vette a költségvetési hatóságnak az első olvasathoz fűzött néhány véleményét is. Az ezekben megfogalmazott kívánalmak AL-ben történő figyelembe vétele céljából a Bizottság a következő módosításokat javasolja:

- A 05 01 04 07 tételben 500 000 EUR rendelkezésre bocsátása egy megvalósíthatósági tanulmányra egy, a gyümölcs- és zöldségágazatban létrehozandó biztonsági alapról.

- A 05 04 03 01 tételben 300 000 EUR rendelkezésre bocsátása egy olyan tanulmányra, amely az Európai Unió erdeinek pusztulását vizsgálja (a pénzügyi terv 3. címsorában).

2.1.2. Euró-dollár árfolyam

A költségvetési fegyelemről szóló, 2040/2000/EK tanácsi rendelet 8. cikkének (1) bekezdésével összhangban ez a módosító indítvány euró-dollár árfolyamként az elmúlt három hónap árfolyamainak átlagát alkalmazza. E módosító indítvány esetében ez a 2005. július 1. és szeptember 30. közötti időszakot jelenti. Az átlagárfolyam 1 EUR = 1,22 USD volt, amely alacsonyabb a PDB-ben használt árfolyamnál (1 EUR = 1,31 USD). Ennek a változásnak a következménye a szükségletek nagyjából 169 millió EUR értékű csökkenése (-94 millió EUR a gabonapiaci intézkedéseknél, -55 millió EUR a cukorágazatnál, -2 millió EUR a rizsnél és -18 millió EUR a gyapotnál).

Az alábbi észrevételek kifejtik a PDB és az AL előirányzatai közötti fő különbségeket.

05 01 04 07 A gyümölcs- és zöldségágazatban létrehozandó biztonsági alapról szóló kísérleti projekt (előirányzatok + 0,5 millió EUR) (ÚJ KÖLTSÉGVETÉSI TÉTEL)

előirányzatok az előzetes költségvetési tervezetben: nincs

előirányzatok a módosító indítvány után: 0,5 millió EUR

A kísérleti projekt célja elsősorban a következők megvalósíthatóságának megvizsgálása:

- egy közösségi és nemzeti szintű piacmegfigyelő központok segítségével működő közösségi gyümölcs- és zöldségtermelés-előrejelző rendszer fölállítása, amelynek feladata a válságok előrejelzése a válaszadási képesség felgyorsításának érdekében;

- egy biztonsági alap fölállítása, amelyet a termelői szervezetek igazgatnának és kiegészítené a jelenlegi kivonási rendszert; válsághelyzetben kerülhetne alkalmazásra (széleskörű árzuhanás, éghajlati katasztrófák, stb.).

05 02 01 – Gabonafélék (előirányzatok -136 millió EUR)

előirányzatok az előzetes költségvetési tervezetben: 836 millió EUR

előirányzatok a módosító indítvány után: 700 millió EUR

Két egymástól különböző hatás váltotta ki a gabonapiaci intézkedések szükségleteinek csökkenését: megközelítőleg 94 millió EUR tulajdonítható az „euró-dollár” hatásnak, a fennmaradó 42 millió EUR megtakarítás pedig a „piac-hatásnak”. Ezek a lefelé történő kiigazítások a gabonafélék intervenciós raktározásánál (-72 millió EUR) és a gabonafélékre vonatkozó export-visszatérítéseknél (-65 millió EUR) jelentek meg. A keményítőre vonatkozó intervenció szükségletei 1 millió EUR-ral emelkednek.

A legfrissebb előzetes becslések szerint a termelés 2005/06-ban a 25 tagú EU-ban körülbelül 11 millió tonnával kevesebb a PDB-ben tervezettnél. Az előre jelzettnél csekélyebb gabonatermés ellenére az intervenciós felvásárlási becslések magasabbak, az eladási becslések pedig alacsonyabbak a PDB-ben szereplőknél. Így megtakarításokat lehet elérni a gabonafélék intervenciós raktározásával, a szállítási és értékcsökkenési költségekre vonatkozó alacsonyabb becslések következtében . Az alábbi táblázat összeveti a jelenlegi helyzetet a PDB-vel.

PDB (millió tonna) | AL (millió tonna) |

Nyitó állomány Felvásárlás Értékesítés Záró állomány Átlagos állomány | 15.0 5.5 10.8 9.7 14.2 | 14.5 6.5 6.1 14.9 15.2 |

Miközben a legtöbb gabonaféle esetében az előzetes becslések meglehetősen stabil dollár világpiaci árakat jeleznek, az export-visszatérítésekkel kapcsolatban az alacsonyabb euró-dollár árfolyam hozzájárult az alacsonyabb tonnánkénti visszatérítési rátához. A csökkentett exportszintet is számításba kell venni. Így tehát az árpa export-visszatérítései például azért csökkennek(-39 millió EUR), mert alacsonyabb visszatérítési rátákkal kevesebb kivitelt támogatnak.

05 02 02 – Rizs (előirányzatok - 22 millió EUR)

előirányzatok az előzetes költségvetési tervezetben: 26 millió EUR

előirányzatok a módosító indítvány után: 4 millió EUR

A rizs javult piaci kilátásai a rizs költségvetési szükségleteinek csökkenését eredményezték, amely például az intervenció változó mértékében mutatkozik meg. A kisebb nyitó állomány, az előrejelzett felvásárlások hiánya és a megnövekedett intervenciós értékesítések a PDB-ben becsültnél kisebb záró állományt eredményeznek, amint ezt az alábbi tábla bemutatja. Innen származik a költségvetési szükségletek 15 millió EUR összegű csökkenése.

PDB (tonna) | AL (tonna) |

Nyitó állomány Felvásárlás Értékesítés Záró állomány Átlagos állomány | 472 000 75 000 150 000 397 000 440 858 | 302 000 0 200 000 102 000 202 000 |

A PDB-hez képest további 7 millió EUR csökkenés várható a rizs export-visszatérítési szükségleteiben, a kisebb mennyiségű exportált rizs után fizetendő tonnánként számolt visszatérítési ráta további csökkenésének köszönhetően.

05 02 04 – Élelmiszer-programok (előirányzatok +48 millió EUR)

előirányzatok az előzetes költségvetési tervezetben: 220 millió EUR

előirányzatok a módosító indítvány után: 268 millió EUR

A program 2005-ös szélesebb kiterjedése, az új tagállamok programhoz való csatlakozása és a jó végrehajtási aránnyal rendelkező régi tagállamok igényei miatt a rászoruló személyeknek szóló programok szükségletei 48 millió EUR-ral megnövekedtek.

05 02 05 – Cukor (előirányzatok -122 millió EUR)

előirányzatok az előzetes költségvetési tervezetben: 1 498 millió EUR

előirányzatok a módosító indítvány után: 1 376 millió EUR

A cukorágazat előirányzatainak csökkenése a piaci helyzetet érintő különféle eseményeknek tudható be. A Bizottság úgy számol, hogy a 2005. október 1-jén már raktárban lévő 700 000 tonna cukor mellé újabb 800 000 tonna kerül intervencióra, amely a 05 02 05 99 (Egyéb intézkedések) költségvetési sorban nettó 271 millió EUR növekedést eredményez.

Mindazonáltal az előrejelzések szerint a raktárakban lévő cukor túlnyomó részét a Bizottság el fogja adni, javarészt visszatérített export formájában (1 000 000 tonna). Ezért – az export WTO által szabott felső határának tiszteletben tartásáért – a vállalkozóknak visszatérítéssel csak további 210 000 tonnát exportálhatnak (a PDB-ben feltételezett 1,1 millió tonnával szemben), ami az alacsonyabb euró-dollár árfolyammal összekapcsolva 412 millió EUR megtakarítást eredményez a 05 02 05 01 (export-visszatérítések) költségvetési tételben.

05 02 07 – Rostnövények (előirányzatok -28 millió EUR)

előirányzatok az előzetes költségvetési tervezetben: 997 millió EUR

előirányzatok a módosító indítvány után: 969 millió EUR

E költségvetési tétel előirányzatainak csökkenése a gyapot csökkent támogatási igényeinek köszönhető, ami főként a gyapotra kifizetett támogatás szintjét befolyásoló alacsonyabb dollár-árfolyamnak tulajdonítható.

A gyapot garantált összmennyiségének a három termelő országban (Görögország, Portugália, Spanyolország) való túllépése alacsonyabb lesz a PDB felállításakor tervezettnél. Ez a bírságok százalékos kulcsának lefelé történő módosítását vonja maga után, amely a tonnánkénti támogatások összegét növeli. Viszont a gyapot magasabb világpiaci ára csökkenti a gyapottámogatás szükségleteit, és ezt a hatást a kedvezőbb euró-dollár árfolyam is erősíti. Ez 28 millió EUR megtakarítást eredményez a költségvetésben.

05 02 08 – Gyümölcs- és zöldségfélék (előirányzatok + 110 millió EUR)

előirányzatok az előzetes költségvetési tervezetben: 1 434 millió EUR

előirányzatok a módosító indítvány után: 1 544 millió EUR

A gyümölcs- és zöldségfélék becsült kiadásai magasabbak a PDB-nél, mivel a termelői szervezetek és a kivonások szükségletei oly mértékben nőttek, amit a feldolgozott gyümölcstermékek támogatásának megtakarításai nem képesek eléggé ellensúlyozni.

A kivonási támogatások előirányzatai enyhén emelkedtek (9 millió EUR). Mivel a folyó gazdasági év legfrissebb adatai már rendelkezésre állnak, a 2006-os költségvetés becsült szükségletei valamelyest módosultak.

A termelői szervezetek előirányzatai nagymértékben növekedtek (171 millió EUR), mivel most már rendelkezésre áll a tagállamok 2005-ös működési programjaikról szóló előrejelzése. A 2005-ös tervek összességükben 54%-kal magasabbak lehetnek a 2004-eseknél.

A feldolgozott paradicsomtermékek előirányzatainak szükségletei 14 millió EUR-ral csökkentek. Ez az előrejelzett feldolgozandó mennyiségek enyhe csökkenésének köszönhető.

A feldolgozott citrusfélék előirányzatai enyhén csökkentek (13 millió EUR), különösen a támogatások további csökkenése miatt (felső határ túllépése a narancs esetében).

05 02 09 – A bortermelői ágazat termékei (előirányzatok + 165 millió EUR)

előirányzatok az előzetes költségvetési tervezetben: 1 329 millió EUR

előirányzatok a módosító indítvány után: 1 494 millió EUR

A 2004/05-ös nagy szüretnek köszönhetően a bortermelés alaposan megnövekedett, amely a gazdasági év végére többlethelyzetet teremtett. Több tagállam már eldöntötte, hogy a 2005-ös költségvetési év végéig 8 millió hl krízislepárlását végzi el, viszont költségvetési okokból úgy határoztak, hogy az ehhez kapcsolódó kifizetéseket 2006-ra halasztják. Emellett 2006-ra 4 millió hl lepárlását jelzik előre, ami összesen 12 millió hl-t jelent.A PDB 8 millió hl-es előrejelzéséhez képest ez 114 millió EUR többletet eredményez. 5 millió EUR többletszükséglet az alkoholtárolásnak az új lepárlási előrejelzésekkel aktualizált adataival magyarázható.

Jóllehet, a 2005/06-os gazdasági évre uniós szinten alacsonyabb termelés várható, néhány borvidék különleges helyzete megerősített intézkedéseket tesz szükségessé a szőlőtermő területek termelésből való végleges kivonásáért. A 2006-os költségvetés járulékos terhe 46 millió EUR-ra becsülhető.

05 02 12 – Tej és tejtermékek (előirányzatok -285 millió EUR)

előirányzatok az előzetes költségvetési tervezetben: 1 143 millió EUR

előirányzatok a módosító indítvány után: 858 millió EUR

Összességükben a tej és tejtermékek várt kiadásai 285 millió EUR-ral alacsonyabbak a PDB-nél. Ez elsősorban a kedvező piaci feltételeknek köszönhető, amelyek alacsonyabb kiadásokat eredményeztek a különféle piaci intézkedések esetében.

A támogatott kivitel előrejelzései lefelé módosultak, illetve a legtöbb tejterméknél alacsonyabb szintű export-visszatérítés feltételezhető; ez 202 millió EUR megtakarítást eredményez.

Az aktualizált raktározási adatok és a raktározási költségek módosított becslései a sovány tejpornál 5 millió EUR értékű csekély többlethez vezettek . Ezt bőségesen ellensúlyozza a vajnál megtakarított 26 millió EUR, amely így 21 millió EUR nettó megtakarítást eredményez a raktározási intézkedéseknél.

További 63 millió EUR megtakarítás a közösségen belüli értékesítésre irányuló intézkedések felülvizsgált becsléseinek a következménye, mind a fölözött tej (-52 millió EUR) mind pedig a vajzsír (-11 millió EUR) esetében. A fölözött tej esetében a csökkenést a kisebb mennyiségű sovány tejpor borjútakarmányként való használata magyarázza. Másrészről a kazeintermelésnél várhatóan több fölözött tejet használnak fel, viszont alacsonyabb támogatási szinten. A vajzsír értékesítésére irányuló intézkedések megtakarításai a különböző intézkedések tárgyát képező alacsony mennyiségek következménye, amely a tejipar jó piaci kilátásainak köszönhető.

Végül csekély 1 millió EUR adódott a 05 02 12 99 (Egyéb intézkedések (tej és tejtermékek)) költségvetési tételhez, hogy az ágazathoz kapcsolódó néhány korábbi intézkedés kifizetéseit teljesíteni lehessen, különösen számos, időszakosan kereskedelmi tevékenységében korlátozott tejtermelő és tejtermékgyártó kártalanítását („SLOM-termelők”).

05 02 13 – Marha- és borjúhús (előirányzatok -80 millió EUR)

előirányzatok az előzetes költségvetési tervezetben: 468 millió EUR

előirányzatok a módosító indítvány után: 388 millió EUR

A marha- és borjúhúságazat szerencsésen kilábalt a múlt különböző válságaiból. Az erős kereslet és a stabilabb termelés együttes hatásaként az EU nettó importálóvá vált. A PDB javaslataihoz viszonyított megtakarítások a két export-visszatérítést fedező költségvetési tételt érintik, valamint a kisebb mennyiségű visszatérítéses export valamint az alacsonyabb visszatérítési ráták eredményei. A húsexportnál (05 02 13 01) 60 millió EUR a becsült megtakarítás, míg az élőállatnál (05 02 13 04) 17 millió EUR.

Egy további, 3 millió EUR-t kitevő kis megtakarítás ered a 05 02 13 99 költségvetési tételből, amelyben néhány korábbi, BSE-hez kötődő intézkedés tervezett kifizetései kaptak helyet. Mindazonáltal – mivel 2005-ben eddig nem voltak ilyen kifizetések – a Bizottság azt javasolja, hogy a továbbiakban „p.m.” (pro memoria) jelzéssel szerepeljen ez a költségvetési tétel.

05 03 02 – Egyéb közvetlen támogatások (előirányzatok -12,1 millió EUR)

előirányzatok az előzetes költségvetési tervezetben: 18 118 millió EUR

előirányzatok a módosító indítvány után: 18 106 millió EUR

Az olívaolaj termelési támogatásra (05 03 02 21) elkülönített előirányzatok 92 millió EUR-ral növekedtek, a támogatható termelési szintek aktualizálásának köszönhetően. Az AL igényei a tagállamok 2004/05 gazdasági évre tett legfrissebb termelési becsléseire alapulnak. Görögország termelése 0,434-ről 0,481 millió tonnára, Spanyolországé 0,984-ről 1,118 millió tonnára, Olaszországé pedig 0,769-ről 0,952 millió tonnára módosult. (Lásd az olívaolaj becsült termelését és a 2004/05-ös gazdasági évre előlegként kifizethető termelési támogatás egységalapú összegét meghatározó bizottsági rendeletet.) A dohányra vonatkozó támogatások is többe kerülnek 1 millió EUR-ral a PDB-ben tervezettnél.

A tagállamoktól kapott legfrissebb közleményeknek megfelelően csökkennek a következő előirányzatok: különleges minőségű durumbúzára nyújtott támogatás (-20 millió EUR), fehérjenövényekre nyújtott támogatás (-10,5 millió EUR) és energianövényekre vonatkozó nyújtott támogatás (-23,3 millió EUR).

A banánra vonatkozó kompenzációs támogatás (05 03 02 30) előirányzatai 51 millió EUR megtakarítást mutatnak a 2005-ös termelés magas árak miatti előrelátható kompenzációs támogatásának változása, és a 2005/06-os termelés módosított előrejelzései miatt. A 2005-ös termelés 780 000 tonnáról 720 000 tonnára csökken; a 2006-os termelés 780 000 tonnáról 740 000 tonnára.

05 04 03 01 – Erdészet (az EMOGA-n kívül) (előirányzatok +0,3 millió EUR)

előirányzatok az előzetes költségvetési tervezetben: p.m.

előirányzatok a módosító indítvány után: 300 000

A kiegészítő összegből az alábbiakat finanszírozzák:

- egy részletes tanulmány az Európai Unióban található erdők pusztulásának fő okairól, különös tekintettel az erdőtüzekre és a levegőszennyezésre, valamint előfordulásuk csökkentésének lehetőségeire;

- egy elemzés a tagállamok vidékfejlesztési politikájának keretében bevezetett tűzmegelőzési intézkedések hatásáról és – főként a tagállamok és a régiók közötti együttműködés révén – a rendelkezésre álló erőforrások lehető legteljesebb kiaknázáráról.

2.2. A 17 04 02 költségvetési tétel megjegyzéseinek módosítása

A 2002. január 28-i 178/2002/EK európai parlamenti és tanácsi rendelet (takarmány- és élelmiszerjog), és különösen annak 50. cikke előírja egy sürgősségi riasztórendszer létrehozását az élelmiszerekből és takarmányokból származó, az emberi egészséget közvetve vagy közvetlenül érintő veszélyek jelzésére.

A 2006-os PDB, illetve annak 17 04 02 költségvetési sora hivatkozik a fenti rendeletre. Mindazonáltal a hivatkozásnak az 50. cikk végrehajtására kell korlátozódnia.

Ezért javasolt a költségvetési megjegyzés kiegészítése a 178/2002/EK rendelet 50. cikkére való hivatkozással.

2.3. A nómenklatúra változásai

Költségvetési sor | Intézkedés | 2006. évi előirányzatok EUR |

05 01 04 07 A gyümölcs- és zöldségágazatban létrehozandó biztonsági alapról szóló kísérleti projekt | Új tétel | 500 000 |

ÖSSZEFOGLALÓ TÁBLÁZAT A PÉNZÜGYI TERV FEJEZETEI SZERINT

Pénzügyi terv Fejezet/alfejezet | 2006. évi pénzügyi terv | PDB (ideértve a 2006. évi 1. sz. AL-t) | 2006. évi 2. sz. AL (módosító indítvány) | 2006. évi PDB + 2006. évi 1. és 2. sz. AL |

|Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat | |1. MEZŐGAZDASÁG | | | | | | | | | |- Mezőgazdasági kiadások |45 502 000 000 | |43 641 320 000 |43 641 320 000 |-361 600 000 |-361 600 000 |43 279 720 000 |43 279 720 000 | |- Vidékfejlesztés és kísérő intézkedések |7 116 000 000 | |7 771 000 000 |7 711 300 000 | | |7 771 000 000 |7 711 300 000 | |Összesen |52 618 000 000 | |51 412 320 000 |51 352 620 000 | | |51 050 720 000 |50 991 020 000 | | Fennmaradó mozgástér | | |1 205 680 000 | | | |1 567 280 000 | | | 2. STRUKTURÁLIS INTÉZKEDÉSEK | | | | | | | | | |- Strukturális alapok |38 523 000 000 | |38 522 922 880 |32 134 099 237 | | |38 522 922 880 |32 134 099 237 | |- Kohéziós Alap |6 094 000 000 | |6 032 082 110 |3 505 500 000 | | |6 032 082 110 |3 505 500 000 | |Összesen |44 617 000 000 | |44 555 004 990 |35 639 599 237 | | |44 555 004 990 |35 639 599 237 | | Fennmaradó mozgástér | | |61 995 010 | | | |61 995 010 | | | 3. BELSŐ POLITIKÁK |9 385 000 000 | |9 218 359 185 |8 836 227 649 |+300 000 | |9 218 659 185 |8 836 227 649 | | Fennmaradó mozgástér | | |166 640 815 | | | |166 340 815 | | | 4. KÜLSŐ FELLÉPÉSEK |5 269 000 000 | |5 432 500 000 |5 378 395 920 | | |5 432 500 000 |5 378 395 920 | | Fennmaradó mozgástér | | |-163 500 000 | | | |-163 500 000 | | | 5. IGAZGATÁS |6 708 000 000 | |6 697 756 487 |6 697 756 487 | | |6 697 756 487 |6 697 756 487 | | Fennmaradó mozgástér | | |10 243 513 | | | |10 243 513 | | | 6. TARTALÉKOK | | | | | | | | | |- Garanciatartalék |229 000 000 | |229 000 000 |229 000 000 | | |229 000 000 |229 000 000 | |- Gyorssegélytartalék |229 000 000 | |229 000 000 |229 000 000 | | |229 000 000 |229 000 000 | |Összesen |458 000 000 | | 458 000 000 |458 000 000 | | | 458 000 000 |458 000 000 | | Fennmaradó mozgástér | | |0 | | | |0 | | |7. ELŐCSATLAKOZÁSI STRATÉGIA |3 566 000 000 | |2 480 600 000 |3 152 150 000 | | |2 480 600 000 |3 152 150 000 | | Fennmaradó mozgástér | | | 1 085 400 000 | | | | 1 085 400 000 | | |8. ELLENTÉTELEZÉSEK |1 074 000 000 | |1 073 500 332 |1 073 500 332 | | |1 073 500 332 |1 073 500 332 | | Fennmaradó mozgástér | | | 499 668 | | | | 499 668 | | | ÖSSZESEN | 123 695 000 000 | 119 292 000 000 | 121 328 040 994 | 112 588 249 625 |-361 300 000 |-361 600 000 |120 966 740 994 |112 226 649 625 | | Fennmaradó mozgástér | | |2 366 959 006 | 6 703 750 375 | | |2 728 259 006 | 7 065 350 375 | |

[1] HL L 248., 2002.9.16, 1. o.

[2] HL C 172., 1999.6.18., 1.o.